1990L0658 — DA — 15.04.1993 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

No

▼B

RÅDETS DIREKTIV

af 4. december 1990

om tilpasning, som følge af Tysklands forening, af visse direktiver om gensidig anerkendelse af eksamensbeviser

(90/658/EØF)

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 49, artikel 57, stk. 1, og stk. 2, første og tredje punktum, samt artikel 66,

under henvisning til forslag fra Kommissionen ( 1 ),

i samarbejde med Europa-Parlamentet ( 2 ),

under henvisning til udtalelse fra Det Økonomiske og Sociale Udvalg ( 3 ), og

ud fra følgende betragtninger:

Som følge af Tysklands forening bør der foretages visse ændringer i direktiv 75/362/EØF ( 4 ), 77/452/EØF ( 5 ), 78/686/EØF ( 6 ), 78/1026/EØF ( 7 ) og 80/154/EØF ( 8 ) alle senest ændret ved direktiv 89/594/EØF ( 9 ) og i direktiv 89/595/EØF ( 10 ) vedrørende gensidig anerkendelse af eksamensbeviser, certifikater og andre kvalifikationsbeviser for henholdsvis læger, sygeplejersker med ansvar for den almene sundheds- og sygepleje, tandlæger, dyrlæger og jordemødre, samt direktiv 85/433/EØF ( 11 ), ændret ved direktiv 85/584/EØF ( 12 ), og direktiv EØF ( 13 ), senest ændret ved direktiv 86/17/EØF ( 14 ), vedrørende gensidig anerkendelse af eksamensbeviser, certifikater og andre kvalifikationsbeviser henholdsvis inden for farmaci og arkitekturområdet, og direktiv 75/363/EØF ( 15 ), senest ændret ved direktiv 89/594/EØF, om samordning af love eller administrative bestemmelser om virksomhed som læge;

fra tidspunktet for Tysklands forening finder fællesskabsretten uden videre anvendelse på den tidligere Tyske Demokratiske Republiks område;

det forekommer nødvendigt at foretage ændringer i de nævnte direktiver under hensyn til de særlige forhold på nævnte område;

af hensyn til princippet om velerhvervede rettigheder må tyskere, der udøver erhvervsvirksomhed på nævnte område på grundlag af en uddannelse, der er påbegyndt inden foreningen, og som ikke er i overenstemmelse med Fællesskabets bestemmelser om uddannelse, kunne få anerkendt deres eksamensbeviser, certifikater eller andre kvalifikationsbeviser på samme vilkår som dem, der gjaldt for de øvrige statsborgere i medlemsstaterne på tidspunktet for direktivernes vedtagelse eller for Fællesskabets udvidelser;

de velerhvervede rettigheder, der tilkommer indehavere af gamle eksamensbeviser, der ikke længere udstedes som følge af ændringer i lovgivningen i den medlemsstat, der har udstedt deres eksamensbevis, bør beskyttes på fællesskabsplan; en sådan bestemmelse blev ved direktiv 89/594/EØF indført i de fleste af direktiverne om gensidig anerkendelse af eksamensbeviser, certifikater og andre kvalifikationsbeviser; den kan anvendes uændret på tyskere fra den tidligere Tyske Demokratiske Republiks område; der bør ligeledes indføres en lignende bestemmelse i direktiv 85/433/EØF vedrørende gensidig anerkendelse af eksamensbeviser, certifikater og andre kvalifikationsbeviser i farmaci;

endelig mister de fleste særbestemmelser om anerkendelse af eksamensbeviser, certifikater eller andre kvalifikationsbeviser, der er udstedt af den tidligere Tyske Demokratiske Republik, deres betydning som følge af Tysklands forening; de bør derfor ophæves —

UDSTEDT FØLGENDE DIREKTIV: